Rəşad Əliyev

Rəşad Yavər oğlu Əliyev (21 avqust 1980, Bakı) — Azərbaycan alimi, iqtisad üzrə fəlsəfə doktoru, Azərbaycan Texniki Universitetinin Maliyyə-təsərrüfat işləri üzrə prorektoru, AzTU-nun dosenti, AzTU Basketbol klubunun prezidenti.

 Həyatı 
Rəşad Əliyev 1997–2003-cü illərdə Türkiyə Respublikasının İstanbul Universitetində inzibati idarəetmə ixtisası üzrə bakalavr səviyyəsində təhsil alıb.

2012-ci ildə Azərbaycan Dövlət İqtisad Universitetinin (UNEC) menecment ixtisası üzrə (MBA proqramı) magistr pilləsini bitirib.

2017-ci ildə isə ekonometriya ixtisası üzrə müdafiə edərək iqtisad üzrə fəlsəfə doktoru olub.

2005–2006-ci illərdə "Azərbaycan Ticarət və Dağıtım" MMC, "Azərsun Holdinq" və "Sun Qrup Menecment" MMC-də dizayner, marketinq mütəxəssisi, məhsul müdiri vəzifələrində çalışıb.

2006 – 2009-cu illərdə "Azərbaycan Sənaye Bankı" ASC-də bank proqramı üzrə mütəxəssis, informasiya texnologiyaları üzrə baş mütəxəssis, İnformasiya texnologiyaları departamentinin direktor müavini, İnformasiya texnologiyaları şöbəsinin müdiri vəzifələrində işləyib.

2009–2012-ci illərdə "Royal Bank" ASC-nin İT departamentinin direktor müavini, direktoru vəzifələrində çalışıb.

2014–2016-ci illərdə "Zirvə İdman Kompleksi" MMC-də (AAAF Park Yaşayış Kompleksi) direktor müavini, 2018–2020 "AAAF Holdinq"in İdarə Heyətinin sədri vəzifələrini icra edib.

10 il müddətində MilliNet internet mükafatının təşkilat komitəsinin üzvü olub, həmçinin "Startup Azerbaijan"da mentorluq fəaliyyəti ilə məşğul olub.

2021-ci ildə Azərbaycan Texniki Universitetinin (AzTU) "HÜB 1887 İnkubasiya və Akselerasiya Mərkəzi"nin müdiri vəzifəsində işləyib.

Təhsil nazirinin əmri ilə 2021-ci il avqustun 11-də AzTU-nun Rəqəmsallaşma və layihələr üzrə prorektoru təyin olunub.

16 Sentyabr 2022-ci il tarixindən etibarən AzTU Basketbol klubuna prezident təyin olunub.

Elm və Təhsil nazirinin əmri ilə 2023-ci il fevral ayının 22-də AzTU-nun Maliyyə-təsərrüfat işləri üzrə prorektoru təyin olunub.

 İstinadlar 

Kateqoriya:Azərbaycan alimləri